Втора жертва на коронавируса у нас След продължителни реанимационни мероприятия днес е починал 74 - годишният мъж , хоспитализиран в УМБАЛСМ " Н . И . Пирогов " , информират от Министерство на здравеопазването . Пациентът беше приет в лечебното заведение в тежко здравословно състояние на 8 - ми март . Той е страдал от тежки хронични белодробни проблеми . След провеждане на лабораторни изследвания за новия коронавирус резултатите бяха положителни . Министерството на здравеопазването изказва съболезнования на семейството и близките на починалия мъж .